Title: Zxczxc
Author: Karol Bergmann
Last saved by: Norbert Kučеrka
Company: FEI

Príloha č.  k  č. /-I

Príloha č. 5 k Smernici č. 28/2015

Správa zo zahraničnej pracovnej cesty - osnova
1.  Účastník ZPC:
Mgr. Norbert Kučerka, DrSc.
akademický garant SR v konzorciu CENI (Central European Neutron Initiative)
Katedra fyzikálnej chémie liečiv FaF UK v Bratislave
Odbojárov 10

2.  Zahraničná pracovná cesta:
Praha, Česká Republika
Karlova Univerzita v Prahe
Ke Karlovu 5, 12116 Praha, Česká Republika
Pravidelné zasadanie výboru konzorcia CENI
Cestovné, stravné a vreckové náklady hradené súkromne

3.  Rámcový program pobytu:
29.05.2017	10:00-18:00	príchod
29.05.2017	19:00-22:00	spoločná večera
30.05.2017	09:00-13:00	zasadanie
30.05.2017	13:00-19:00	odchod

4.  Stručný priebeh rokovaní, resp.  študijného pobytu:
Zasadanie konzorcia CENI viedol jeden z jeho zakladateľov Wolfgang Reiter (Rakúsko) a zúčastnili sa ho súčasný predseda Gerhard Krexner (Rakúsko), Hartmut Abele (Rakúsko), Pavel Javorský (ČR), Vladimír Sechovský (ČR), Milan Klicpera (ČR), Norbert Kučerka (SR) a po dlhej prestávke aj zástupcovia Maďarska Peter Kiss-Toth (NRDIO), Aladar Czitrovsky (MTA Wigner RCP), Laszlo Rosta (MTA Wigner RCP), Ferenc Mezei (TBC). Zasadania sa zúčastnili aj hostia z ILL Helmut Schober (riaditeľ), Martin Walter (poradca riaditeľa).
Hlavnému zasadaniu predchádzalo bilaterálne rokovanie predstaviteľov ILL a Maďarska. Členovia konzorcia CENI boli neskôr informovaní o zásadných výsledkoch tohto rokovania. Zástupcovia Maďarska prejavili záujem o návrat k aktívnemu členstvu v ILL a ponúkli prvú splátku dlhu vzniknutého predchádzajúcim si neplnením záväzkov. Zloženie a organizácia konzorcia CENI tak nateraz ostáva nezmenená.
V ďalšom zástupcovia jednotlivých partnerských krajín podali správu o stave a aktivitách neutrónového výskumu. Vysoká úroveň vedeckých projektov bola prijatá kladne aj vedením ILL, no opätovne bolo prízvukované nadmerné čerpanie experimentálneho času. Toto je z hľadiska ILL brané ako prečerpanie finančných prostriedkov a za predchádzajúce 3 roky dosahuje v priemere faktor 3 (vrátane SR).
V spojení s kontrolou využívania prostriedkov vyplývajúcich z členstva v ILL boli predstavené niektoré mechanizmy, ktoré budú zahrnuté do novej zmluvy prichádzajúcej do platnosti v r. 2019. Ich výsledkom bude striktnejšie prideľovanie meracieho času podľa objemu príspevku. Takéto obmedzenie v prípade SR znamená nárok na približne 3 meracie dni, čo v mnohých prípadoch nezodpovedá ani celému experimentu. Ostatné partnerské krajiny prejavili záujem svoje príspevky adekvátne navýšiť, aby k takémuto obmedzeniu neprišlo – zástupcovia ČR napríklad konkrétne informovali o dvoj-násobnom navýšení v projekte pripravovanom pre ministerstvo ČR.
Partneri konzorcia CENI sa dohodli na ďalšom zasadaní v Októbri 2017 vo Viedni, na ktorom sa bude pripravovať spoločný postoj k vyjednávaniu novej zmluvy vedeckého členstva v ILL od roku 2019.

5.  Odporúčané závery:
Pokračovať v podpore neutrónovej komunity SR prostredníctvom vedeckého členstva v ILL, Grenoble.
V prípravách na vyjednávanie o nových kontraktoch s ILL je potrebné vyhodnotiť postoje SR k navrhovaným zmenám. Najdôležitejším bodom je pripravenosť SR navýšiť členský príspevok na úroveň nášho reálneho dopytu, čo zodpovedá sume 400-500 k€ ročne.

6.   Prehľad prinesenej dokumentácie a miesto jej uloženia

7.   Osobitne vyhodnotený očakávaný prínos ZPC
Udržanie členstva SR v konzorciu CENI a možnosti prístupu ku zdrojom a zariadeniam ILL (najintenzívnejší kontinuálny zdroj neutrónov na svete) pre vedecké tímy zo SR.

8.    Spôsob zverejnenia výsledkov ZPC, prenos získaných informácií
- predseda komisie pre koordináciu aktivít SR v projektoch ESFRI prof. RNDr. Pavol Sovák, CSc.
- riaditeľ odboru implementácie štátnej politiky, európskych a medzinárodných iniciatív výskumu a vývoja, Sekcie vysokých škôl, vedy a výskumu, MŠVVaŠ SR Ing. Róbert Szabó, PhD.

Súhlasím so zverejnením správy na internete

Správu vypracoval: Mgr. Norbert Kučerka, DrSc.
Dátum: 22.06.2017
Správu schválil:
 
Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.